1Tantang parkaro kadatangan Tuhan kito Isa Almasih, sarato jo tantang parkaro kito nan ka dikum-puakan, untuak tingga samo-samo jo Baliau, mako, ikolah nan ambo saba-na mamintak kabake angkau: 2Jan-lah capek ilang aka, atau rasah, dek karano dapek barito, baraso lah ti-bo masonyo Tuhan Isa Almasih da-tang baliak. Mungkin barito tu ba-rasa dari suatu nubuwaik, atau dari suatu ajaran; atau mungkin sajo ado urang nan bi bakato, baraso kami pa-nah mambuwek surek nan bakcando itu, di dalam salah ciyek surek nan kami buwek. 3Nan baa pun juwo, jan dipadiyakan urang mangicuah ang-kau. Dek karano, sabalun tibo Ari nan itu, mustilah tajadi labiah dulu kajadian nan bakcando iko: Sambuah urang nan ka bi marotaik, ma-eng-kari Isa Almasih; sarato Manusia Ja-hek nan samustinyo masuak narako, ka mampanampakkan diri. 4Jo basi-bondek inyo ka malawan, sarato ka manenggikan diri, di ateh kasadonyo nan disambah dek manusia, atau di ateh kasadonyo dewa, nan di ang-gauk Allah dek manusia. Malahan inyo ka duduak di dalam Baithullah, sarato manyuwaraikkan baraso inyo adolah Allah. 5Kana-ilah, baraso ambo panah ma-agiah tawu kasadonyo tu, pado waka-tu ambo sadang samo-samo jo angkau juwo lai. 6Nan angkau bi tawu, apo kiniko nan managah supayo jan tajadi kasadonyo tu. Isuak, pado wakatu nan lah ditantukan dek Allah, Manusia Ja-hek tu ka manyatokan diri. 7Kakuatan nan mangarajokan karajo nan jahek tu, lah muloi bakarajo jo sacaro rasiyo, ta-pi, di ambek-ambek juwo lai. Isuak, ji-kok nan ma-ambek tu lah di-anjakkan, 8barulah kaliyatan Manusia Jahek tu. Sudah tu, jikok Tuhan Isa Almasih da-tang, Baliau ka mambunuah Manusia Jahek tu, jo ambuihan angok dari mu-luik Baliau, sarato ka mambinasokan-nyo jo cahayo gumilang kahadiran Ba-liau. 9Manusia Jahek tu ka datang jo suatu kuwaso nan gadang dari Ubi-lih. Inyo ka mampabuwek sagalo ma-cam ka-ajaiban, sarato jo sagalo par-karo nan luwa biaso, nan panuah jo kicuah. 10Inyo ka mampagunokan sa-galo tipu dayo nan jahek, untuak ma-nyasekkan urang-urang nan ka bina-so. Inyo tu ka binaso, dek karano bi manulak, sarato indak bi manyuko-i barito nan bana dari Allah, nan dapek manyalamaikkan inyo tu. 11Itulah sa-bauknyo, Allah mandatangkan kabake inyo tu suatu kuwaso nan manyasek-kan, sainggo inyo tu bi picayo kabake apo nan indak batua. 12Akibaiknyo, kasadonyo urang nan suko kabake do-so, sarato indak bi picayo kabake nan bana tu, ka di-ukun. 13Oih sudaro-sudaro nan dika-siahi dek Tuhan! Kami musti ta-tauk basyukur kabake Allah tan-tang parkaro angkau, dek karano, dari samulo Allah lah mamiliah ang-kau untuak disalamaikkan. Itu ta-jadi, dek karano apo nan lah di-karajokan dek Roh Allah taradok angkau, untuak manjadikan ang-kau umaik Allah nan suci, sarato dek karano angkau bi picayo, kaba-ke barito nan bana nan dari Allah. 14Untuak itulah Allah mamanggie angkau, malalui Injil nan kami baritokan kabake angkau. Allah ma-manggie angkau, dek karano, Baliau niyo supayo angkau sato marasokan kamuliyaan Tuhan kito Isa Almasih. 15Dek karano itu sudaro-sudaro, ta-guahlah tagak, sarato tatauklah ba-pacik kabake sagalo ajaran nan lah kami barikan kabake angkau, biya nan jo muluik, atau pun jo sacaro nan tatulih. 16- 17Mudah-mudahan, Tuhan kito Isa Almasih, sarato jo Allah Bapak kito, mahibur sarato jo manguwaik-kan ati angkau, supayo angkau da-pek mangarajokan, sarato jo mam-baritokan apo nan elok. Dek karano Allah mangasiahi kito, sarato dek karano kabaiakkan ati Baliau, ma-ko, Baliau ka mambuwek kito ta-tauk taguah, sarato ma-arokkan apo nan elok.
min_Latn